Det blev den olympiske bronzevinder i kuglestød fra 2004, Joachim B. Olsen, der sammen med sin dansepartner, Marianne Eihilt, vandt årets udgave af "Vild med Dans" fredag aften på TV 2. Efter aftenens tre danse førte parret med 120 point over det andet finale par, den europæiske mester i ridebanespringning, Tina Lund, og Tobias Karlsson, som havde fået to point færre. Rækkefølgen var uændret, efter at seerne havde afgivet deres sms-stemmer. Sejren til Joachim og Marianne kommer ikke bag på bookmakerne, som alle havde de to som klare favoritter. Det er anden gang i træk, at Marianne vinder "Vild med Dans". Sidste år vandt hun sammen med skuespilleren Robert Hansen.

Opsummering:
For andet år i træk vandt nordjyske Marianne Eihilt "Vild med Dans". Denne gang samme med den nordjyske kuglestøder Joachim B. Olsen.